EkBass/fiwiki-20250220-pages-articles huggingface dataset:
8\. arrondissementti (Pariisi)

Pariisin 8. arrondissementti () on yksi Pariisin kahdestakymmenestä arrondissementista, joka tunnetaan myös nimellä arrondissement de l’Élysée. Se jaetaan edelleen neljään kortteliin (), jotka ovat Champs-Élysées, Faubourg- du-Roule, Madeleine ja Europe. Arrondissementti sijaitsee Seinen oikealla rannalla. Sitä rajaavat lännessä 16. arrondissementti, pohjoisessa 17. arrondissementti, idässä 9. ja 1. arrondissementit sekä etelässä Seine ja 7. arrondissementti. Pariisin kuuluisin katu Avenue des Champs-Élysées sijaitsee kokonaisuudessaan 8. arrondissementin alueella ja ulottuu sen itärajalla olevalta Place de la Concordelta länsirajalla sijaitsevalle Place Charles de Gaullelle, jonka keskellä sijaitsee Riemukaari. Arrondissementin pinta-ala on 3,88 km² ja väkiluku oli vuonna 40 589 henkilöä vuonna 2011. == Nähtävyydet == *Riemukaari *Église de la Madeleine *Place de la Concorde *Élysée-palatsi *Grand Palais *Petit Palais == Lähteet == == Aiheesta muualla == *8. arrondissementin kotisivut Luokka:Pariisin arrondissementit
Mystery Train (yhtye)

Mystery Train on vuonna 1977 perustettu nelihenkinen rock-yhtye. Yhtyeen nimi oli aluksi Go Daddies. Yhtyeen linja oli vanhaa originaalia rockabillyä/rock’n’rollia muun muassa SUN, MGM, Decca -levy-yhtiöiden arkistoista. Jere Laukkasen (laulu/kitara) liittyessä mukaan yhtye alkoi kirjoittaa runsaasti omaa materiaalia ja loppukesällä 1980 yhtye äänitti demoksi tarkoitetut neljä kappaletta, joista kaksi oli omaa tuotantoa. Rebel- levy-yhtiön Kari Heimonen kiinnitti yhtyeen talliinsa. Demonauhasta tehtiin neljän kappaleen EP, ja se julkaistiin lokakuussa 1980, yhtyeen nimenä Mystery Train. Loppuvuonna 1980 perustajajäsen Ari Hanninen (basso) yhdessä Jeren kanssa soittivat toisen Rebel-artisti, Buck Jonesin, LP:llä Bad ja Mystery Train toimi tuolloin Suomessa ensi kertaa vierailleen Ray Campin taustabändinä. Vuosina 1981–1982 Mystery Train keikkaili runsaasti, julkaisi singlen omissa nimissään, soitti Rebel-artisti Kitty Leen singlen taustalla, äänitti uutta materiaalia Fin-A-Billy-kokoelma-LP:lle sekä tulevalle ”Teach You To Rock” -LP:lleen ja toimi brittiläisen pianisti Dave Taylorin taustalla keikoilla. Vuonna 1983 Jere Laukkanen jätti yhtyeen turhautuneena siihen, että valmiiksi tehty LP jäi Rebel-levy-yhtiön konkurssin myötä julkaisematta. Mystery Train rekrytoi uudeksi solistikseen Petri Mäntysalon. Uusi soolokitaristi liittyi samoihin aikoihin yhtyeeseen ja uudella kokoonpanolla jatkettiin uuden materiaalin äänityksiä basisti Ari Hannisen Zilli Studiossa. Gene Summersin vieraillessa Suomessa marraskuussa 1983 taustabändinä toimi jälleen Mystery Train. Keväällä 1984 julkaistiin pari vuotta aiemmin valmistunut LP sekä kolme yhtyeen nykyisellä kokoonpanolla Finnish Rock’n’Roll Vol.1 -kokoelma-LP:lle äänittämää kappaletta. Vuonna 1985 Mystery Train äänitti ja julkaisi vielä yhden EP:n. Rock’n’roll-boomi oli laantunut ja keikkojen saanti vaikeutui huomattavasti. Yhtye vetäytyi tauolle EP:n julkaisukeikan jäädessä pitkään aikaan sen viimeiseksi yhteiseksi esiintymiseksi. Vuonna 2006 yhtye palasi keikoille. Seuraavan vuoden keikoille saatiin alkuperäinen rumpali mukaan. ==Diskografia== * Teach you to rock (1983) * Enjoy This Boogie (2010) Luokka:Suomalaiset rockyhtyeet
Mystery Train

Mystery Train voi tarkoittaa seuraavia asioita: * Mystery Train, vuonna 1977 perustettu rockyhtye * Mystery Train, Jim Jarmuschin ohjaama elokuva vuodelta 1989 * ”Mystery Train”, Junior Parkerin ja Sam Phillipsin kirjoittama musiikkikappale.
9\. arrondissementti (Pariisi)

Pariisin 9. arrondissementti () on yksi Pariisin kahdestakymmenestä arrondissementista, joka tunnetaan myös nimellä arrondissement de l’Opéra. Se jaetaan edelleen neljään kortteliin (), jotka ovat Saint-Georges, Chaussée-d’Antin, Faubourg-Montmartre ja Rochechouart. Arrondissementti sijaitsee Seinen oikealla rannalla. Se rajautuu 1., 2., 10., 18. ja 8. arrondissementtiin. Arrondissementin pinta-ala on 2,18 km² ja sen väkiluku oli 60 120 henkeä vuonna 2011. == Nähtävyydet == *La Trinité *Palais Garnier == Lähteet == == Aiheesta muualla == *9. arrondissementin kotisivut Luokka:Pariisin arrondissementit
Aiguille du Dru

Aiguille du Dru on kaksihuippuinen vuori Grajisilla Alpeilla Ranskassa. Se on osa Mont Blancin massiivia ja sijaitsee Aiguille Verten (4 122 m) länsiharjanteella. Vuoret yhdistää toisiinsa Brèche du Dru (3 697 m). Vuoren kaksi huippua ovat: * Grande Aiguille du Dru (tai Grand Dru), 3 754 m * Petite Aiguille du Dru (tai Petit Dru), 3 733 m Ensimmäisinä vuoren korkeammalle huipulle, Grand Drulle, kiipesivät brittiläiset vuorikiipeilijät Clinton Thomas Dent ja James Walker Hartley sekä oppaat Alex­ander Burgener ja K. Maurer 12. syyskuuta 1878. == Aiheesta muualla == * Kuvia, tietoa kiipeämisestä ja yleisesti, SummitPost (englanniksi) Luokka:Ranskan vuoret Luokka:Alppien vuoret Luokka:Haute-Savoie
Mõniste

Mõniste (võroksi Mõnistõ) oli kunta Võrumaalla, Virossa. Vuoden 2017 kuntauudistuksessa vanha Rõugen kunta, Haanja, Mõniste ja Varstu sekä osa Misson kunnasta yhdistettiin uudeksi Rõugen kunnaksi. Pinta-alaa kunnalla oli 174,8 neliökilometriä, josta metsää oli 57 prosenttia. Asukkaita kunnassa oli 1 021 (1.1.2010), joista naisia oli 497 ja miehiä 524. Mõnisten kunnanjohtajana toimi Merlika Niidumaa. Kunnan keskus oli samanniminen kuin kuntakin, ja siellä oli vuonna 2004 236 asukasta. Mõnisten naapurikunnat olivat Antsla ja Varstu Võrumaalla sekä Taheva ja Karula Valgamaalla. Lisäksi kunta rajautui Latviaan. Kunnasta oli matkaa Võrumaan pääkaupunkiin Võruun 38 kilometriä, Valgaan 45 km, Tarttoon 105 km, Viron pääkaupunkiin Tallinnaan 300 km sekä Latvian puolella sijaitsevaan Apeen 11 km. Mõnisten alueella oli yksi luonnonjärvi, nimeltään Ubajärv, sekä kolme tekojärveä. Lisäksi kunnassa virtasi viisi jokea, jotka olivat Peetri jõgi, Vaidva jõgi, Peeli jõgi, Mustjõgi ja Ahelo jõgi. Viron eteläisin paikka sijaitsee kunnassa. == Väkiluvun kehitys == Mõnisten väkiluvun kehitys vuodesta 1994 vuoteen 2009: Vuosi Väkiluku Vuosi Väkiluku 1994 1 284 2000 1 202 1995 1 265 2001 1 183 1996 1 279 2002 1 167 1997 1 269 2003 1 143 1998 1 257 2004 1 117 1999 1 237 2009 1 042 == Kylät == Mõnisten kunta muodostui 17 kylästä (): Hürova, Hüti, Kallaste, Karisöödi, Koemetsa, Kuutsi, Mõniste, Parmupalu, Peebu, Sakurgi, Saru, Singa, Tiitsa, Tundu, Tursa, Vastse-Roosa ja Villike küla. ==Väestö== Vuonna 2011 Mõnisten kunnassa oli 838 asukasta, joista 795 (94,9 %) oli virolaisia, 18 (2,1 %) venäläisiä ja 24 (2,9 %) muita kansallisuuksia. ==Ystävyyskuntia== * Kaavi, Suomi (1991-) == Lähteet == Luokka:Viron entiset kunnat Luokka:Rõuge
Purekkari neem

Purekkari neem on Kuusalun kunnan Pärispean kylässä olevan Pärispean niemen päässä sijaitseva Manner-Viron pohjoisin kohta. Niemellä on paljon suurikokoisia jääkauden ajalta peräisin olevia siirtolohkareita. Yksi lohkareista on korkeudeltaan 4,4 metriä. Lisäksi niemellä on entisiä sotilaallisia rakennuksia, laavu, tulipaikkoja sekä WC. Niemi on hyvä lintujen tarkkailupaikka. Purekkari neem kuuluu Lahemaan kansallispuistoon, joka sijaitsee noin 50 kilometriä pääkaupunki Tallinnasta itään. Jatkosodan aikana Suomen merivoimien 1. Rannikkoprikaatin osasto Pajanen perusti 14. elokuuta 1941 Purekkariin merivartioaseman, jonka sijainti oli otollinen Neuvostoliiton miehittämän Tallinnan yhteysliikenteen tarkkailemiseen ja Jumindan miinasulkuun liittyvässä yhteistyössä. == Lähteet == Luokka:Viron niemet ja niemimaat
10\. arrondissementti (Pariisi)

Pariisin 10. arrondissementti () on yksi Pariisin kahdestakymmenestä arrondissementista, joka tunnetaan myös nimellä arrondissement de l’Entrepôt tai arrondissement de L’Enclos-Saint-Laurent. Se jaetaan edelleen neljään kortteliin (), jotka ovat Saint-Vincent-de-Paul, Porte-Saint-Denis, Porte- Saint-Martin ja Hôpital-Saint-Louis. Arrondissementin pinta-ala on 2,89 km² ja sen väkiluku oli 94 027 henkeä vuonna 2011. Sen määrinä on toiminut vuodesta 2008 sosialistipuolueen Rémi Féraud. == Lähteet == == Aiheesta muualla == *10. arrondissementin kotisivut Luokka:Pariisin arrondissementit
11\. arrondissementti (Pariisi)

Pariisin 11. arrondissementti () on yksi Pariisin kahdestakymmenestä arrondissementista, joka tunnetaan myös nimellä arrondissement de Popincourt. Se jaetaan edelleen neljään kortteliin (), jotka ovat Folie-Méricourt, Saint- Ambroise, Roquette ja Sainte-Marguerite. Arrondissementti sijaitsee Seinen oikealla rannalla. Se rajautuu 10., 19., 20., 12. ja 3. arrondissementtiin. Arrondissementin pinta-ala on 3,67 km² ja sen väkiluku oli vuoden 2011 lopussa 154 411Populations légales en vigueur à compter du 1er janvier 2012 henkeä. Sen määrinä on toiminut 29. maaliskuuta 2008 lähtien sosialistipuolueen Patrick Bloche. ==Lähteet== ==Aiheesta muualla== *11. arrondissementin kotisivut Luokka:Pariisin arrondissementit
12\. arrondissementti (Pariisi)

Pariisin 12. arrondissementti () on yksi Pariisin kahdestakymmenestä arrondissementista, joka tunnetaan myös nimellä "arrondissement de Reuilly". Se jaetaan edelleen neljään kortteliin (), jotka ovat Bel-Air, Picpus, Bercy ja Quinze-Vingts. Arrondissementin väkiluku oli 144 402 henkeä vuonna 2011 ja sen pinta-ala on 6,377 km², jos Bois de Vincennesiä ei lasketa mukaan ja 16,324 km² mikäli Bois de Vincennes lasketaan mukaan. == Lähteet == == Aiheesta muualla == *12. arrondissementin kotisivut Luokka:Pariisin arrondissementit
13\. arrondissementti (Pariisi)

Pariisin 13. arrondissementti () on yksi Pariisin kahdestakymmenestä arrondissementista, joka tunnetaan myös nimellä arrondissement des Gobelins. Se jaetaan edelleen neljään kortteliin (), jotka ovat Salpêtrière, Gare, Maison-Blanche ja Croulebarbe. Arrondissementin pinta-ala on 7,15 km² ja sen väkiluku oli 183 260 henkeä vuonna 2011. Sen määrinä on toiminut vuodesta 2007 lähtien sosialistipuolueen Jérôme Coumet. == Lähteet == == Aiheesta muualla == *13. arrondissementins kotisivut Luokka:Pariisin arrondissementit
14\. arrondissementti (Pariisi)

Pariisin 14. arrondissementti () on yksi Pariisin kahdestakymmenestä arrondissementista, joka siellä sijaitsevan observatorion mukaan tunnetaan myös nimellä arrondissement de l’Observatoire. Se jaetaan edelleen neljään kortteliin (), jotka ovat Montparnasse, Parc-de-Montsouris, Petit-Montrouge ja Plaisance. Arrondissementin pinta-ala on 5,64 km² ja sen väkiluku oli 140 317 henkeä vuonna 2011. Sen määrinä on toiminut sosialistipuolueen Carine Petit vuodesta 2014 lähtien. == Lähteet == == Aiheesta muualla == *14. arrondissementin kotisivut Luokka:Pariisin arrondissementit
Hankasalmen Hanka

Hankasalmen Hanka on Keski-Suomessa Hankasalmella toimiva urheilun yleisseura. Sen alla toimivat hiihto-, yleisurheilu-, suunnistus- ja harrasteliikuntajaostot. Seura omistaa tanssilava Hangan Lavan, joka sijaitsee Pirtti-Herttu-järven rannalla. Tansseja järjestetään kesäisin toukokuusta elokuun loppuun. Järjestelyt hoidetaan urheiluseuran talkoovoimin. Lavan tuotto käytetään lasten ja nuorten liikunta- ja urheiluharrastusten tukemiseen. Hangan historian menestynein urheilija on hiihtosuunnistaja Hannele Tonna. ==Lähteet== Luokka:Suomalaiset urheilun yleisseurat Luokka:Suomalaiset suunnistusseurat Luokka:Suomalaiset yleisurheiluseurat Luokka:Suomalaiset hiihtoseurat Luokka:Hankasalmelaiset urheiluseurat
15\. arrondissementti (Pariisi)

Pariisin 15. arrondissementti () on yksi Pariisin kahdestakymmenestä arrondissementista, joka tunnetaan myös nimellä arrondissement de Vaugirard. Se jaetaan edelleen neljään kortteliin (), jotka ovat Saint-Lambert, Necker, Grenelle ja Javel. Arrondissementin pinta-ala on 8,48 km² ja väkiluku oli 238 395 henkeä vuonna 2011. Määrinä toimii UMP-puolueen Philippe Goujon vuodesta 2008 alkaen. == Lähteet == == Aiheesta muualla == *15. arrondissementin kotisivut Luokka:Pariisin arrondissementit
Petteri Muukkonen

Petteri Muukkonen (s. 13. lokakuuta 1976) on suomalainen suunnistaja. Seuratasolla hän edustaa itäuusimaalaista OK Triania. Hän edusti vuoteen 1998 saakka Keravan Urheilijoita, vuosina 1999–2008 MS Parmaa ja vuosina 2009-2016 Vehkalahden Veikkoja. Rapperswil-Jonan MM-kilpailuissa 2003 Muukkonen sijoittui sprintissä yhdeksänneksi ja keskimatkalla 15:nneksi. Västeråsin MM- kilpailuissa 2004 hän osallistui vain sprinttiin, missä hän sijoittui 19:nneksi. Aichin MM-kilpailuissa 2005 hän sijoittui viestissä viidenneksi ja keskimatkalla kahdeksanneksi. Miskolcin MM-kilpailuissa 2009 hän sijoittui sprintissä 39:nneksi. Sotkamon MM-kilpailuissa 2013 Muukkonen sijoittui sprintissä 19:nneksihttp://yle.fi/urheilu/bostrom_suunnisti_sprintin_mm- kultaa/6724138 mutta karsiutui keskimatkan loppukilpailustahttp://yle.fi/urheilu/vain_airila_suunnisti_jatkoon_- _aika_jarkyttavaa/6728819. Suomalaisten kilpailujen sarjan, suunnistuksen huippuliigan kokonaiskilpailun Muukkonen on voittanut neljä kertaa. Hän on voittanut Suomen mestaruuden pitkällä matkalla 2003 ja 2005, erikoispitkällä matkalla 2010 ja 2011http://www.ssl.fi/SSL/sslwww.nsf/sp?open&cid;=content556B82 sekä viestissä 2010 ja sprintissä 2011. Maastojuoksun SM-kilpailuissa 2011 Muukkonen sijoittui pitkällä matkalla kolmanneksi. Petteri Muukkonen väitteli maantieteen alalta tohtoriksi vuonna 2006. Hänen väitöskirjansa käsitteli metsien hiilitasetta. Hän työskentelee yliopistonlehtorina Helsingin yliopistossa. Aiemmin hän työskenteli tutkijana Metsäntutkimuslaitoksella. == Lähteet == == Aiheesta muualla == * * petterimuukkonen.fi Luokka:Suomalaiset suunnistajat Luokka:Suomalaiset maastojuoksijat Luokka:Vuonna 1976 syntyneet Luokka:Elävät henkilöt
16\. arrondissementti (Pariisi)

Pariisin 16. arrondissementti () on yksi Pariisin kahdestakymmenestä arrondissementista. Se tunnetaan myös nimellä ”arrondissement de Passy”. Arrondissementti jaetaan edelleen neljään kortteliin (), jotka ovat Auteuil, Muette, Porte-Dauphine ja Chaillot. Arrondissementin pinta-ala on 7,91 km² mikäli Bois de Boulognen puistoa ei lasketa mukaan ja 16,37 km² mikäli puisto lasketaan. Väkiluku oli 169 942 henkeä vuonna 2011. Määrinä on toiminut UMP- puolueen Claude Goasguen vuodesta 2008 lähtien. == Lähteet == == Aiheesta muualla == *16. arrondissementin kotisivut Luokka:Pariisin arrondissementit
17\. arrondissementti (Pariisi)

Pariisin 17. arrondissementti () on yksi Pariisin kahdestakymmenestä arrondissementista, joka tunnetaan myös nimellä arrondissement des Batignolles-Monceaux. Se jaetaan edelleen neljään kortteliin (), jotka ovat Ternes, Plaine-de-Monceaux, Batignolles ja Épinettes Arrondissementin pinta- ala on 5,67 km² ja vuonna 2011 sen väkiluku oli 170 174 henkeä. Määrinä toimii UMP-puolueen Brigitte Kuster vuodesta 2008 lähtien. == Lähteet == == Aiheesta muualla == *17. arrondissementin kotisivut Luokka:Pariisin arrondissementit
18\. arrondissementti (Pariisi)

Pariisin 18. arrondissementti () on yksi Pariisin kahdestakymmenestä arrondissementista, joka tunnetaan myös nimellä arrondissement de la Butte- Montmartre. Se käsittää Montmartren kukkulan lähiympäristöineen ja jaetaan edelleen neljään kortteliin (), jotka ovat Grandes-Carrières, Clignancourt, Goutte-d’Or ja Chapelle. Arrondissementin väkiluku oli 203 127 henkeä vuonna 2011 ja pinta-ala on 6,01 km². Määrinä toimii sosialistipuolueen Éric Lejoindre. == Nähtävyydet == *Moulin Rouge *Sacré-Coeur == Lähteet == == Aiheesta muualla == *18. arrondissementin kotisivut Luokka:Pariisin arrondissementit
Dirk Raudies

thumb|Honda RS 125 R, jolla Raudies kilpaili vuonna 1993. Dirk Raudies (s. 17. kesäkuuta 1964 Biberach an der Riß) on saksalainen entinen ratamoottoripyöräilijä.Motograndprix.de Hän voitti 125cc-luokan maailmanmestaruuden vuonna 1993. Ennen MM-sarjaan siirtymistä Raudies ajoi Castrol cupissa vuosina 1986-87 ja Euroopan mestaruussarjaa vuosina 1988-1989. Saksan mestaruuden hän voitti vuonna 1990. 125-kuutioisten MM-sarjassa Dirk Raudies ajoi Hondalla kausina 1989-1997 117 osakilpailua. Hänen paras kautensa oli 1993, jolloin hän voitti maailmanmestaruuden, yhdeksän osakilpailua ja otti kuusi paalupaikkaa. Dirk Raudies on koulutukseltaan koneasentaja ja CNC- ohjelmoija.Scramlings.de - Raudiesin profiili Hän toimi vuosina 2004-2008 Eurosportin saksankielisten lähetysten moottoripyöräilykommentaattorina.Presseportal.de Motorsport aktuell: Raudies: Ade Motorrad-GP ==Saavutukset== *Castrol cupin kolmas 1987 ===125cc-luokka=== *Maailmanmestaruus 1993 *14 osakilpailuvoittoa, 6 kakkossijaa, 3 kolmossijaa *Euroopanmestaruussarjan kolmas 1989 *Saksan mestari 1990 *Ducados openin voitto 1993 ==Lähteet== Luokka:Saksalaiset ratamoottoripyöräilijät Luokka:Ratamoottoripyöräilyn maailmanmestarit Luokka:Porsche Supercup -kuljettajat Luokka:Vuonna 1964 syntyneet Luokka:Elävät henkilöt
Nano Ganesh

Nano Ganesh on intialainen mobiilisovellus, jonka avulla maanviljelijät voivat valvoa ja käynnistää etäältä syrjäisissä paikoissa olevia kastelupumppuja. Sovelluksen kehitti Ossian Agro Automation Punessa Intiassa, ja se toimii Tata Teleservicesin matkapuhelimilla. Sitä on testattu vuoden 2009 puolivälistä Gujaratin osavaltion Anandin piirikunnassa. Viisituhatta Maharashtran osavaltiossa asuvaa maanviljelijää on käyttänyt Nano Ganesh -sovellusta vuodesta 2008. Joissakin paikoissa Intiassa maanviljelijät joutuvat kävelemään useita kilometrejä käynnistääkseen peltojaan kastelevat pumput. Sähkönjakelun oikullisuuden takia he usein saavat tietää sähkökatkosta vasta pumpulla. Nano Ganeshin avulla he pystyvät etätarkistamaan sähkötilanteen ja käynnistämään tai sammuttamaan pumpun automaattisesti matkapuhelimellaan. Näin maanviljelijän elämä helpottuu, kun hänen ei tarvitse kulkea pumpuille vaikeissa olosuhteissa. Sen lisäksi heidän ei tarvitse enää pelloille mennäkseen herätä keskellä yötä, kuten aiemmin, sillä sähköä ei ole tarjolla juuri muulloin. Joskus he jopa voivat palkata jonkun muun käymään pitkän matkan päässä olevalla pumpulla. Sovellukseen käyttämiseen on oltava Tata Indicom matkapuhelin ja liittymä sekä mobiilimodeemi, joka liitetään kastelupumpun kytkimeen. Kytkin käynnistetään ja sammutetaan etukäteen määritellyllä tunnusluvulla. Pumpun ja sen sähkösaannin tilasta kertoo tietty merkkiääni. Tata Teleservices aikoo tarjota palvelua kautta Intian, jossa on 14,1 miljoonaa kastelupumppua. Modeemin lisävarusteisiin kuuluu "Nano Ganesh Hanuman" -niminen hälytin, joka varoittaa modeemin omistajaa modeemi-, kaapeli- tai pumppuvarkauksista. Sovellus voitti Nokian Calling All Innovators -kilpailun Emerging Markets -kilpailuluokan pääpalkinnon. Tämän luokan tarkoituksena on palkita uusia sovelluksia, jotka parantavat elämänlaatua. Sovelluksen kehitti vuonna 1996 Ossian Agron palveluksessa oleva insinööri Santosh Ostwal, joka on maanviljelijän poika. Sen laite voidaan liittää mihin tahansa jo olemassa olevaan moottorisuojakytkimeen tai pumppuun. ==Lähteet== ==Aiheesta muualla== *Nano Ganeshin virallinen kotisivu *Nokia Calling All Innovators -kilpailun voittajat Luokka:Keinokastelu Luokka:Dataliikenne Luokka:Mobiilisovellukset
Wude Ayalew

Wude Ayalew Yimer (s. 4. heinäkuuta 1987 Gojjam, Etiopia) on etiopialainen kestävyysjuoksija. Viitattu 14.9.2009. Ayalew sijoittui Fukuokan maastojuoksun MM-kilpailuissa 2006 pitkällä matkalla viidenneksi ja kuului joukkuekilpailun voittaneeseen Etiopian joukkueeseen . Junioreiden MM-kilpailuissa Pekingissä hän oli samana vuonna viides 5 000 metrillä. Mombasan maastojuoksun MM- kilpailuissa 2007 hän sijoittui henkilökohtaisella matkalla kymmenenneksi ja sai kultaa joukkuekilpailussa . Ayelew sai Addis Abeban Afrikan mestaruuskilpailuissa 2008 pronssia 10 000 metrillä ajalla 32.55,17. IAAF:n yleisurheilufinaalissa hän oli samana vuonna 3 000 metrillä kahdeksas. Ammanin maastojuoksun MM-kilpailuissa 2009 hän sijoittui henkilökohtaisessa kilpailussa viidenneksi ja sai hopeaa joukkuekilpailussa . Berliinin MM- kilpailuissa 2009 hän sai 10 000 metrillä pronssia ajalla 30.51,95. IAAF:n yleisurheilufinaalissa hän oli samana vuonna 3 000 metrillä kolmas ja 5 000 metrillä viides. Vuoden 2011 maastojuoksun MM-kilpailuissa Punta Umbríassa hän oli kuudes henkilökohtaisessa kilpailussa ja sai hopeaa joukkuekilpailussaPunta Umbría 2011 – Maastojuoksun MM-kilpailut, tulokset, IAAF . ==Ennätykset== === Ulkoradat === Matka Aika Paikka Päivä 3 000 m 8.30,93 Thessaloniki 13. syyskuuta 2009 5 000 m 14.38,44 Oslo 3. heinäkuuta 2009 10 000 m 30.11,87 Utrecht 14. kesäkuuta 2009 ==Lähteet== Luokka:Etiopialaiset kestävyysjuoksijat Luokka:Etiopialaiset maastojuoksijat Luokka:Vuonna 1987 syntyneet Luokka:Elävät henkilöt
21\. Waffen-SS-vuoristodivisioona Skanderbeg

21\. Waffen-SS-vuoristodivisioona Skanderbeg (1. albanialainen) (, ) oli vuonna 1944 toiminut lyhytikäinen Waffen-SS:n vuoristojääkäridivisioona, joka koottiin albaaneista. Albania oli toisen maailmansodan aikana Italian miehittämä. Saksalaiset perustivat keväällä 1944 Skanderberg-divisioonan, joka nimettiin 1400-luvulla eläneen Albanian kansallissankarin, turkkilaissodissa kunnostautuneen ruhtinas Skanderbegin mukaan. Waffen-SS:ssä on laskettu palvelleen parhaimmillaan noin 12 000 albaania, mutta divisioona jäi silti miesvahvuudeltaan vajaaksi. Muiden Balkanin muslimeista koottujen SS- divisioonien tavoin myös Skanderbeg hajotettiin jo vuoden 1944 lopulla karkuruuden lisäännyttyä.Mauno Jokipii: Hitlerin Saksa ja sen vapaaehtoisliikkeet: Waffen-SS:n suomalaispataljoona vertailtavana, s. 156. SKS, Helsinki 2002. ISBN 951-746-335-9. ==Lähteet== ==Kirjallisuutta== *Kaltenegger, Roland: Saksan armeijan vuoristojoukot 1939-1945. Suom. Mäkelä, Lauri. Helsinki: Koala-Kustannus, 2006. ISBN 952-5186-67-9. Luokka:Waffen-SS:n yksiköt Luokka:Albanian historia Luokka:Divisioonat
Gong Lijiao

Gong Lijiao (, s. 24. tammikuuta 1989) on kiinalainen kuulantyöntäjä. Hän on voittanut olympiakultaa ja kaksi maailmanmestaruutta. Gong sijoittui Osakan MM-kilpailuissa 2007 kuudenneksi tuloksella 18,66. Hän voitti Aasian hallimestaruuden Dohassa 2008 tuloksella 18,12. Pekingin olympialaisissa 2008 hän oli alun perin viides työnnettyään 19,20, mutta nousi dopingkäryjen myötä pronssille. Berliinin MM-kilpailuissa 2009 Gong sai pronssia tuolloisella ennätyksellään 19,89. Hän voitti samana vuonna Aasian-mestaruuden Kantonissa tuloksella 19,04. Dohan sisäratojen MM-kilpailuissa 2010 hän oli kuudes, Splitin maanosien cupissa toinen ja Kantonin Aasian kisoissa toinen tuloksella 19,67. Daegun MM-kilpailuissa 2011 Gong oli alun perin neljäs tuloksella 19,97, mutta nousi dopintapauksen vuoksi pronssille. Gong sijoittui alun perin neljänneksi Lontoon olympialaisissa 2012 tuloksella 20,22, mutta Nadzeja Astaptšukin ja Jevgenija Kolodkon positiivisten dopingnäytteiden myötä hän nousi hopealle.http://yle.fi/urheilu/3-9109947 Pronssille Gong on sijoittunut Moskovan MM-kilpailuissa 2013 tuloksella 19,95 ja Sopotin MM-hallikilpailuissa 2014 tuloksella 19,24. Hän oli kolmas Marrakechin maanosien cupissa 2014 ja voitti kultaa Incheonin Aasian kisoissa tuloksella 19,06. Pekingin MM-kisoissa 2015 Gong saavutti hopeaa tuloksella 20,30. Gong sijoittui neljänneksi Rio de Janeiron olympialaisissa 2016. Hän voitti maailmanmestaruuden Lontoossa 2017 viidennen kierroksen työnnöllään 19,94. Birminghamin MM-hallikilpailuissa 2018 hän sai pronssia tuloksella 19,08. Hän voitti 2018 kultaa Aasian kisoissa tuloksella 19,66 ja maanosien cupin tuloksella 19,63. Hän voitti Aasian- mestaruuden Dohassa 2019 tuloksella 19,18. Dohan MM-kilpailuissa 2019 hän voitti maailmanmestaruuden tuloksella 19,55. Tokion olympialaisissa vuonna 2021 Gong voitti kultaa ennätyksellään 20,58. Eugenen MM-kilpailuissa 2022 hän saavutti hopeaa tuloksella 20,39 häviten voittaja Chase Ealeylle kymmenellä senttimetrillä. Hän saavutti MM-pronssia Budapestissa 2023 tuloksella 19,69. Hänestä tuli ensimmäinen yleisurheilija, joka on saavuttanut yhdessä lajissa yksitoista mitalia ulkoratojen maailmanlaajuisissa arvokilpailuissa. Gong on voittanut Kiinan-mestaruuden 2007, 2008, 2009, 2010, 2011, 2012, 2014, 2016, 2017, 2018 ja 2019, 2021 ja 2023. Gong työnsi ennätyksensä 20,58 Tokion olympialaisissa elokuussa 2021. Hallissa hän on työntänyt parhaimmillaan 19,93 Chengdussa 2011. ==Lähteet== Luokka:Kiinalaiset kuulantyöntäjät Luokka:Kiinalaiset olympiamitalistit Luokka:Vuonna 1989 syntyneet Luokka:Elävät henkilöt
Leonora Piper

Leonora Evelina Simonds Piper (27. kesäkuuta 1859 – 3. heinäkuuta 1950) oli yhdysvaltalainen meedio. Hän työskenteli transsimeediona ja oli eläessään laajojen tutkimusten kohteena. Eräät tutkijat, kuten William James, vakuuttuivat hänen kyvyistään.Leonora Evelina Simonds Piper Biography Hän on eräs kuuluisimmista koskaan eläneistä meedioista.Studies in Spiritism Hän työskenteli sekä Yhdysvalloissa että Englannissa ja harjoitti myös automaattikirjoittamista. == Lähteet == Luokka:Yhdysvaltalaiset psyykikot Luokka:Meediot Luokka:Vuonna 1859 syntyneet Luokka:Vuonna 1950 kuolleet
Pasi Pirinen (trumpetisti)

Pasi Antero Pirinen (s. 1969 Tornio) on suomalainen trumpetisti. Pirinen on ollut Helsingin kaupunginorkesterin trumpetin äänenjohtaja vuodesta 2005. Vuonna 2015 Pirinen nimitettiin Suomen ensimmäiseksi vaskisoitinmusiikin professoriksi Taideyliopiston Sibelius-Akatemiassa. Pirinen opiskeli Lontoossa Guildhall School of Music and Drama -korkeakoulussa 1988–1992 opettajanaan John Miller, ja yksityisesti Yhdysvalloissa Michael Sachsin sekä Pariisissa Antoine Curén johdolla. Pirinen toimi Radion sinfoniaorkesterin trumpetin äänenjohtaja vuosina 1995–2005 sekä kamariorkesteri Avanti!:n äänenjohtaja vuosina 1997-2020. Opintojensa jälkeen hän toimi Argentiinassa San Luisin kamariorkesterin sekä Córdoban sinfoniaorkesterin soolotrumpetistina vuosina 1992–1994. Vuonna 2017 Pirinen nimitettiin Pekingissä toimivan China Conservatory -oppilaitoksen vierailevaksi professoriksi. Hän voitti 1. palkinnon Ellsworth Smith -trumpettikilpailussa Yhdysvalloissa 1998 ja toisen palkinnon Concertino Praga -kilpailussa 1987. Pirinen valittiin Lieksan Vaskiviikon 'Vuoden Vaskisoittajaksi' vuonna 1999. Pasi Pirinen on esiintynyt solistina Euroopassa, Yhdysvalloissa ja Etelä-Amerikassa ja Aasiassa, ja on kantaesittänyt lukuisia teoksia trumpetille, muun muassa Erik Bergmanin ja Jouni Kaipaisen trumpettikonsertot. Hän on levyttänyt solistina Ondine-, Alba- ja Jase-merkeille. ==Lähteet== * Fazer Artist's Management. Web Archive 2016. ==Aiheesta muualla== * Pasi Pirisen kotisivu Luokka:Suomalaiset trumpetistit Luokka:Suomalaiset professorit Luokka:Vuonna 1969 syntyneet Luokka:Elävät henkilöt
Kamila Chudzik

Kamila Chudzik (s. 12. syyskuuta 1986) on puolalainen seitsenottelija. Viitattu 17.8.2009 Chudzik sijoittui Osakan MM-kilpailuissa 2007 21:nneksi ja Pekingin olympialaisissa 2008 15:nneksi. Torinon sisäratojen EM-kilpailuissa 2009 hän oli viisiottelussa yhdestoista. Berliinin MM-kilpailuissa 2009 hän sai seitsenottelussa pronssia tuloksella 6471 pistettä. Puolan mestaruuden hän on voittanut seitsenottelussa 2008 ja 2009. == Ennätykset == === Ulkoradat === Laji Tulos Paikka Päivä 200 m 24,33 Berliini 15. elokuuta 2009 800 m 2.17,41 Zielona Góra 7. kesäkuuta 2008 100 m aj 13,46 Zielona Góra 6. kesäkuuta 2008 Korkeus 181 Toruń 9. kesäkuuta 2007 Pituus 655 Bydgoszcz 1. elokuuta 2009 655 Berliini 16. elokuuta 2009 Kuula 15,10 Berliini 15. elokuuta 2009 Keihäs 55,15 Zielona Góra 7. kesäkuuta 2008 Seitsenottelu 6494 Zielona Góra 7. kesäkuuta 2008 === Sisäradat === Laji Tulos Paikka Päivä 800 m 2.20,85 Spala 16. helmikuuta 2008 60 m aj 8,43 Torino 6. maaliskuuta 2009 Korkeus 171 Torino 6. maaliskuuta 2009 Pituus 640 Spala 16. helmikuuta 2008 Kuula 15,28 Spala 16. helmikuuta 2008 Viisiottelu 4537 Spala 16. helmikuuta 2008 == Lähteet == Luokka:Puolalaiset yleisurheilun moniottelijat Luokka:Vuonna 1986 syntyneet Luokka:Elävät henkilöt
Ulkosorkka

Ulkosorkka eli kaksi puolipolvea on solmu, joka muodostetaan tekemällä kaksi polvea eli siansorkka köyden itsensä ympäri. Se on erittäin kestävä ja hyvä solmu, kun köysi solmitaan kiinni johonkin esineeseen, kuten kiinnityslenkkiin, ja halutaan sen myös pysyvän kiinni. Ulkosorkka pitää, vaikka köyden kiintopäässä ei olisi tasaista tai ei ollenkaan vetoa. Se on myös helppo avata. Solmun teko aloitetaan viemällä köyden irtopää kiinnityslenkistä läpi tai kiertämällä se jonkin muun kiinnikkeen, kuten puun tai kiven ympäri. Köyden irtopäähän pitää jättää tarpeeksi pituutta. Seuraavaksi köyteen tehdään puolipolvi viemällä köyden irtopää kiintopään yli ja ympäri ja pujottamalla se läpi näin muodostuneesta silmukasta. Toinen eli lukitseva puolipolvi tehdään samaan suuntaan kuin ensimmäinen ja se tulee ensimmäisen ulkopuolelle. Solmu kiristetään vetämällä myös köyden kiintopäästä niin, että solmu asettuu kiinteään kosketukseen kiinnikkeeseensä. Toisin kuin esimerkiksi paalusolmu, ulkosorkan silmukka kiristyy kuormitettaessa. Tästä ominaisuudesta on hyötyä, kun halutaan että silmukka ei liiku kiinnityskohteen suhteen, vaikkapa ripustettaessa riippumattoa puuhun. == Varmistettu ulkosorkka == Kuvan 1 ulkosorkassa köysi on kierretty kiinnikkeen ympäri vain kertaalleen. Käytännössä on kuitenkin parempi tehdä kiinnikkeen ympäri toinenkin kierros. Köysi kuluu silloin vähemmän ja solmu on myös helpompi avata. Näin tehtyä solmua voidaan kutsua nimellä varmistettu ulkosorkka. Se on erinomainen solmu veneen kiinnittämiseen. Anderthalb Rundtörn.jpg|Pujota köyden irtopää kiinnityslenkistä kahdesti. Anderthalb Rundtörn mit halben Schlag.jpg|Tee puolipolvi. Anderthalb Rundtörn mit zwei halben Schlägen.jpg|Tee toinen puolipolvi ja kiristä. Round turn and two half hitches.png|Periaatepiirros varmistetusta ulkosorkasta. == Lähteet == Luokka:Solmut
Renrou sousuo

Renrou sousuo (, ”ihmisliha(sta tehty) hakukone”) on Kiinassa käytetty sanonta kansalaisjournalismin muodosta, jossa joku tutkivan journalistin tavoin keräilee tietoja ja julkistaa löytönsä Internetissä. Tällainen henkilö on tavallisesti palkaton kansalaisaktivisti. == Katso myös == * Doksaus * Maalittaminen (sosiaalinen media) * Yksityiselämää loukkaava tiedon levittäminen == Lähteet == == Aiheesta muualla == * * * Luokka:Journalismi Luokka:Internet-slangi
Yang Yong-eun

Yang Yong-eun (; s. 15. tammikuuta 1972 JejuProfiili PGA tourin sivuilla ) tunnetaan myös nimellä Y.E. Yang on eteläkorealainen golfaaja. Hän voitti PGA Championshipin vuonna 2009 ja sillä hänestä tuli ensimmäinen aasialainen golfin miesten major-turnauksien voittaja. Yang siirtyi ammattilaiseksi vuonna 2004. Ammattilaisuran alussa Yang pelasi enimmäkseen Aasiassa, mutta on sitten alkanut kiertää aktiivisemmin PGA Touria. Ensimmäisen PGA tourin kilpailun Yang voitti vuonna 2009. Eteläkorealaisista PGA Tourilla on aiemmin voittoon pystynyt vain Choi Kyung-Ju. Yang osallistui Royal Trophyyn vuonna 2007 Aasian joukkueessa. ==Saavutukset== ===Major-turnaukset=== *PGA Championship: voitto 2009 *The Masters Tournament: jaettu 30. 2007 ===Kiertueet=== *PGA Tour: 1 voitto (2009) *Japanin kiertue: 4 voittoa (2004,2004,2005,2006) *Euroopan kiertue: 1 voitto (2006) *Aasian kiertue: 2 voittoa (2006,2006) ==Lähteet== Luokka:Eteläkorealaiset golfaajat Luokka:Vuonna 1972 syntyneet Luokka:Elävät henkilöt
Princessa (vuoden 1997 albumi)

Princessa on samannimisen artistin albumi vuodelta 1997. == Kappaleet == # # # # # # # # # # # # # # # # # # == Lähteet == Luokka:Vuoden 1997 albumit Luokka:Espanjalaiset popalbumit
Jerkkaus

Jerkkaus (engl. jerk; nykäys, nykiminen) on heittokalastusta uintilevyttömällä vaapulla, jossa ei ole omaa uintiliikettä. Jerkkikalastuksessa vavan painalluksilla tai kelausrytmin muutoksilla tai näiden yhdistelyllä jerkkiin voidaan luoda uintiliikkeitä, jotka saaliskalat huomaavat. Jerkkauksen tehokkuus perustuu jerkin uittamiseen ja sitä käytetään erityisesti isojen haukien kalastamiseen. Hauen jerkkikalastus alkoi yleistyä Suomessa vuosien 2003–2004 vaiheilla ja on nykyään varsin suosittua varsinkin etelärannikolla. Pikkuhiljaa jerkkaus on saanut suosiota myös sisävesillä. Haukijerkit ovat usein varsin kookkaita, pituudeltaan noin 10–20-senttisiä ja painoltaan noin 30–150-grammaisia. Näin ollen niiden kanssa tulee käyttää verrattain paksua ja vetolujaa punottua siimaa ja jäykkää jerkkivapaa sekä mielellään hyrräkelaa. Siiman tulee olla paksua, koska siiman sotkeutuessa välineisiin painava viehe katkaisee nykäysherkän punottun siiman helposti poikki ja se tietää arvokkaan uistimen ennätyslentoa sekä vajoamista pohjaan lopullisesti. Siiman tulee olla punottua, koska uittamisessa tärkeintä on tunnokkuus uistimeen ja tähän venyvä monofiilisiima ei kelpaa. Jerkkaus on lähtöisin Amerikasta, jossa sitä on harrastettu jo kymmeniä vuosia. Suomeen jerkkaus rantautui Ruotsista. Suomessa Jerk-vaappuja valmistaa mm. Riihimäellä Korkiakosken Uistin sekä useat muut pienvalmistajat. Jerkkien valmistaminen on hyvin tarkkuutta vaativaa, sillä valmistuksessa tulee ottaa huomioon uistimen vajoamisnopeus, vajoamisasento sekä painotuksen sijoitus oikeisiin paikkoihin. Jo grammojen painoero voi pilata uinnin muuten identtiseen uistimeen verrattuna. Johtuen tarkasta työstämisestä ja korkealaatuisesta käsityöstä kotimaiset jerkit ovat arvokkaita. Myös esim. amerikasta tuotavat klassikkouistimet ovat usein kalliita, huolimatta niiden surkeasta kestävyydestä. Pienemmällä budjetilla kalastavaille on tarjolla edullisia kiinalaisia muovivieheitä. == Lähteet == Luokka:Kalastusmenetelmät Luokka:Vieheet
Pasi Pirinen

Pasi Pirinen voi tarkoittaa seuraavia henkilöitä: * Pasi Pirinen, suomalainen pesäpalloilija * Pasi Pirinen, suomalainen trumpetisti.
Bhuvan

Bhuvan (sanskriitiksi भुवन, hindiksi |भुवन, suomeksi "maa") on Intian avaruusjärjestön 12. elokuuta 2009 lanseeraama Google Earthin ja Wikimapian kaltainen karttapalvelu. Sen käyttämien satelliittikuvien tarkkuus on 5 metriä eli samaa tasoa kuin sen kilpailijoilla. Kuva-aineisto kattaa koko maapallon. Intian alueella se on tarkempi kuin Google Earth. Kuten muut alan ohjelmistot, sotilastukikohdat jne. kriittisiksi mielletyt kohteen on esitetty alemmalla resoluutiolla. ISRO käyttää data-aineiston tuottajana omia IRS- kaukokartoitussatelliittejaan. Bhuvan pohjautuu TerraExplorer-ohjelmistoon, joka on Skyline Software Systemsin tuote.Indian Earth Observation Visualisation (Arkistoitu versio) == Lähteet == == Aiheesta muualla == * Bhuvan's official website address * ISRO launches beta version of 3D mapping tool - Bhuvan Luokka:Intian avaruustoiminta Luokka:Karttapalvelut
Nuristanilaiset kielet

Nuristanilaiset kielet ovat Afganistanin Nuristanissa puhuttujen indoiranilaisten kielten ryhmä. Ne muodostavat indoarjalaisten ja iranilaisten kielten rinnalla indoiranilaisten kielten kolmannen erillisen alaryhmän. Nuristanilaisia kieliä ovat mm. kati eli bašgali (noin 10 000 puhujaa), waigali (4 000–5 000), prasuni (2 000) ja aškuni (2 000). Katia käytetään jonkin verran kirjakielenä. Nuristanilaisten kielten puhujat osaavat yleensä myös paštua tai daria. ==Lähteet== *
Antti Vainio (kapellimestari)

Antti Urmas Vainio (10. elokuuta 1935 Mäntsälä – 27. joulukuuta 2019 Seinäjoki)Kuolinilmoitus, Ilkka-Pohjalainen 2.2.2020, s. B 4 oli suomalainen kapellimestari. Hän toimi Seinäjoen kaupunginorkesterin kapellimestarina yli kolmenkymmenen vuoden ajan kevääseen 2000 saakka. Vainio toimi myös Etelä- Pohjanmaan musiikkiopiston rehtorina ja opettajana sekä johti muun muassa Seinäjoen rautatieläisten soittokuntaa. Antti Vainio opiskeli Sibelius- Akatemiassa ja toimi 1950–1960-luvuilla opettajana kotiseudullaan Mäntsälässä Arolan koulussa, jonne perusti poikasoittokunnan. Vuonna 1966 Vainio valittiin musiikkiopiston rehtoriksi Seinäjoelle. Vainio oli alusta asti mukana myös Seinäjoen Tangomarkkinoiden järjestelyssä ja toteuttamisessa. Vainio oli Etelä-Pohjanmaan kenttätykistökillan kunniapuheenjohtaja. Kapellimestari Vainio sai Seinäjoen kaupungin kulttuuripalkinnon 1973. Vainio menehtyi vuoden 2019 joulukuun lopulla. Uurna laskettiin sukuhautaan Mäntsälään 28. toukokuuta 2020. ==Lähteet== Luokka:Suomalaiset kapellimestarit Luokka:Vuonna 1935 syntyneet Luokka:Vuonna 2019 kuolleet
Makaronilyriikka

Makaronilyriikka eli makaroninen runous () on runouden muoto, jossa oman kielen ja vieraan kielen sanoja on sekoitettu samaan runoon leikillisen tai parodisen vaikutelman luomiseksi. Toisinaan on sekoitettu nykykieleen latinan sanoja ja taivutuspäätteitä. Alun perin käytettiin latinan ja kreikan sekoitusta, sittemmin esimerkiksi latinan ja italian sekamuotoa. Käsitteellä viitataan italialaiseen ruokalajiin, joka on sekoitus juustoa, lihaa, munia, pastaa ja voita.Yrjö Hosiaisluoma: Kirjallisuuden sanakirja, WSOY 2003, ISBN 951-0-27401-1Artikkeli: "Makaroninen runous", Facta 2001, osa 10, palsta 734–735, WSOY 1984, ISBN 951-0-10221-8 Runomuoto syntyi keskiajan Italiassa, ja sen ensimmäisenä teoksena pidetään 1490 julkaistua padovalaisen Tifi degli Odasin kirjaa Maccharonea (1490). Odasin oppilaan, sukkeluudestaan tunnetun italialaisen Teofilo Folengon kirja Liber Macaronices – Opus maccaronicorum (useita versioita 1517–1552) teki runomuodosta yleisön suosikin. Makaronilyriikkaa kirjoittivat Saksassa Sebastian Brant, Johan Fischart ja Hans Sachs sekä Ranskassa François Villon. Molière pilkkaa makaronilyriikan avulla näennäisoppineisuutta näytelmässään Luulosairas (1673). Toisinaan myös yhdysvaltalaisten Ezra Poundin ja T. S. Eliotin runojen on katsottu edustavan makaronilyriikkaa, koska he käyttävät niissä erikielisiä sitaatteja. Yleensä niiden ei kuitenkaan katsota kuuluvan tämän runomuodon piiriin. Makaronilyriikalle läheinen runomuoto on makaronilimerikki, jota pidetään limerikin alalajina. Limerikki on viisisäkeinen komparuno ja makaronilimerikissä on käytetty kahta kieltä olevia säkeitä. Makaronilatinaksi kutsutaan latinan ja italian kielen sekoitusta. ==Lähteet== Luokka:Runous Luokka:Kirjallisuuden käsitteet
Kari Salminen

Kari Salminen (s. 1959 Turku) on suomalainen toimittaja. Erityisesti populaarikulttuurista kiinnostunut Salminen alkoi tehdä lehtijuttuja 1980-luvun lopulla. Hän kirjoittaa muun muassa kolumneja ja artikkeleja kirjoista, elokuvista, sarjakuvista ja tietokonepeleistä eikä ole koskaan ollut minkään lehden palveluksessa vaan toiminut freelancerina koko uransa. Salminen on kirjoittanut vakituisesti muun muassa Aamulehteen, Turun Sanomiin ja Iltalehteen. 1990-luvun alkupuolella hän oli yksi WSOY:n Video-opas- hakuteoksen kirjoittajistaVideo-opas 95, WSOY 1994, s. XIV.. Salminen on soittanut rumpuja yhtyeissä Wrum ja 500 kg lihaa. == Lähteet == * ===Viitteet=== Luokka:Suomalaiset rockrumpalit Luokka:Suomalaiset toimittajat Luokka:Vuonna 1959 syntyneet Luokka:Elävät henkilöt
Seula

Seula eli sihti on työkalu tai kone, jolla kiinteää ainetta olevat rakeet lajitellaan niiden koon perusteella tai erotetaan rakeet nesteestä. Seulova pinta on joko metallilangasta tai muusta aineesta kudottu verkko tai rei'itetty metallilevy. Välppäseulassa seulonnan suorittaa samansuuntaisten metallitankojen muodostama säleikkö. Tasaisesti rei'itetyn seulapinnan reikien koko määrää seulan läpi menevän ja seulapintaan jäävän aineksen raekoon.Otavan iso tietosanakirja, Otava 1960–1965.Uusi tietosanakirja, Tietosanakirja oy 1960–1966. Seulan koko ilmoitetaan tavallisesti neliönmuotoisen aukon sivun mittana. Aiemmin käytettiin mesh-järjestelmää, jossa ilmoitettiin seulan aukkojen lukumäärä tuuman matkalla, tai DIN-järjestelmää, jossa ilmoitettiin aukkojen lukumäärä neliösenttimetrin pinta-alalla. Seulonta suoritetaan tavallisesti seulovaa pintaa käsin tai koneellisesti liikuttamalla. Koneellinen liike aikaansaadaan joko epäkeskon avulla tai seulaa mekaanisesti tai magneettisesti täryttämällä (täryseula). Kiinteissä seuloissa seulottavaa ainetta liikuttaa painovoima (aines kaadetaan vinossa olevalle seulalle, jota pitkin aines vierii), nestevirta tai ilmavirta. Rumpuseulassa sylinterimäinen seulapinta pyörii akselinsa ympäri. Hyvin pienten rakeiden (alle 0,1 mm) seulontaan käytetään ilmasuihkuseulontaa, linkoa tai liettämistä. Seulasarja on joukko tarkoin määriteltyjä seuloja, joita käytetään kiviaineksen raekoostumuksen määrittelyssä. Seuloja käytetään rakennustekniikassa kiviaineksen lajitteluun esimerkiksi betonin raaka-aineeksi tai tien eri kerroksiin, myllyteollisuudessa jauhojen seulontaan, monilla kemiallisen teollisuuden aloilla ja mineraalien rikastuksessa. ==Lähteet== == Aiheesta muualla == Luokka:Työkalut
Françoise Barré-Sinoussi

Françoise Barré-Sinoussi (s. 30. heinäkuuta 1947 Pariisi, Ranska) on ranskalainen virologi, joka johtaa Pasteur-instituutin Unité de Régulation des Infections Rétrovirales -yksikköä. Barré-Sinoussi on tehnyt perustavaa työtä HI-viruksen tutkimuksessa. Vuonna 2008 hän sai yhdessä Luc Montagnierin kanssa Nobelin lääketieteen palkinnon ansioistaan HI-viruksen löytämisessä.News.bbc.co.uk, Nobel-palkinto viruslöydöistä == Lähteet == ==Aiheesta muualla== *In conversation with… Françoise Barré-Sinoussi (by Patrick Strudwick, 20 min, 26 May 2014) (mosaicscience.com) *Professor Francoise Barre Sinoussi. Laureate of the 1993 KFP Prize for Medicine (kingfaisalprize.org) Luokka:Ranskalaiset biologit Luokka:Nobelin fysiologian tai lääketieteen palkinnon saajat Luokka:Ranskan tiedeakatemian jäsenet Luokka:Vuonna 1947 syntyneet Luokka:Elävät henkilöt
Kaikkialla

Kaikkialla on eurooppalainen ulkoiluasumerkki, jonka omistaa Konsortium Eurofamily. Nimi on otettu suomen kielestä, muuten sillä ei ole yhteyksiä Suomeen. Logo muistuttaa viikinkikypärää. == Aiheesta muualla == * Kaikkialla.com * http://isdv.upv.cz/portal/pls/portal/portlets.ozs.det?pozk=798038&plan;=en * http://www.globetrotter.de/de/wir/presse/media/eurofamily.pdf Luokka:Vaatemerkit
Vasaraperä

Vasaraperä on kylä Kuusamossa Pohjois-Pohjanmaalla. Kylä sijaitsee Yli-Kitkan järveen ulottuvan lähes kahdenkymmenen kilometrin pituisen niemen kapeimmassa osassa järven itärannalla, noin 30 kilometrin päässä Kuusamon keskustasta länsiluoteeseen. Kylää halkoo kantatie 81. Viljelysmaisemassa sijaitseva rajoittuu pohjoisessa jopa 85 metrin korkeuteen järven pinnan yläpuolelle kohoavaan Kotivaaraan ja etelässä Naatikkalahteen ja sen eteläpuoliseen Vasaraniemeen. Alueen pääelinkeino on maatalous, jota tukevat kotitarvekalastus sekä Yli-Kitkan järveen tukeutuva matkailu. Kylän rakennuskantaan kuuluu vanhempiakin rakennuskokonaisuuksia, muun muassa 1880-luvulla rakennettu Päätalon talo ja vuodelta 1918 peräisin oleva Lehtoahon talo. Kylän asutus on alkanut 1600-luvulla. Sompion käräjät antoi vuonna 1689 luvan Paltamon Melalahdesta kotoisin olevalle Olli Ollinpoika Haatajalle luvan asettua asumaan Vasaraperälle. Vuonna 1767 alueella oli 19 tilaa. ==Lähteet== Luokka:Kuusamon kylät
Barbara McClintock

Barbara McClintock (16. kesäkuuta 1902 Hartford, Connecticut, Yhdysvallat – 2. syyskuuta 1992 Huntington, New York, Yhdysvallat) oli yhdysvaltalainen tieteilijä ja sytogenetiikan uranuurtaja.Barbara McClintock and the Discovery of Jumping Genes (Transposons) McClintock syntyi Hartfordissa 1902. Hän varttui Brooklynissa ja opiskeli Cornellin yliopistossa. McClintock väitteli tohtoriksi 1927 ja jatkoi tutkimustyötään Cornellissa ja Missourin yliopistossa vuoteen 1941 asti. Tämän jälkeen McClintock työskenteli Cold Spring Harbor -laboratoriossa aina kuolemaansa asti. McClintock sai Nobelin fysiologian palkinnon 1983 tutkimuksistaan maissin genomin liikkuvien DNA- elementtien eli transposonien parissa.Barbara McClintock and Transposable Genetic Elements Hän todisti geenien liikkuvuuden jo ennen kuin DNA:n kaksoiskierrerakenne ja geneettinen koodi oli selvitetty. Nobeliin johtaneet havaintonsa McClintock teki lähes 40 vuotta ennen palkinnon myöntämistä, mutta genetiikan tietämys oli vielä niin alkeellista että hänen ideansa hämmensivät muita tutkijoita ja jätettiin usein huomiotta. McClintock oli ensimmäinen nainen, joka sai Nobelin fysiologian tai lääketieteen palkinnon jakamattomana.Mitä Missä Milloin, Kansalaisen vuosikirja 1985, s. 99. Helsinki: Otava, 1984. ISBN 951-1-07992-1. McClintock löydökset genetiikassa olivat valtavan merkittäviä ja hän on yksi 1900-luvun vaikutusvaltaisimmista geneetikoista. Nobelin lisäksi sai muun muassa National Medal of Sciencen 1970, MacArthur-palkinnon 1981 ja Albert Lasker -palkinnon lääketieteellisestä perustutkimustyöstä 1981. McClintockin mukaan on nimetty vuonna 2013 perustettu McClintock-palkinto, jota jaetaan kasvigenetiikan ja perimän tutkimuksesta. == Lähteet == == Aiheesta muualla == *Green, Howard: In Memoriam – Barbara McClintock * Nobel-tarinoita 2 Barbara McClintock teki yllättävän löydön: geenit hyppivät - Yle Luokka:Yhdysvaltalaiset geneetikot Luokka:Vuonna 1902 syntyneet Luokka:Vuonna 1992 kuolleet Luokka:Nobelin fysiologian tai lääketieteen palkinnon saajat
Larry Lieber

Larry D. Lieber (s. 26. lokakuuta 1931 New York, YhdysvallatThe Amazing Spider-Man: About the Cartoonist. (Internet Archive)) on yhdysvaltalainen sarjakuvataiteilija ja Stan Leen pikkuveli. Lieber on yksi Rautamiehen ja Thorin luojista, Rawhide Kidin piirtäjä ja kirjoittaja sekä sanomalehtisarjakuvan The Amazing Spider-Man kuvittaja. 1970-luvun puolivälissä Lieber siirtyi toimittajaksi kilpailevalle sarjakuvayhtiölle Atlas/Seaboard Comicsille, joka maksoi työntekijöilleen korkeampaa palkkaa houkutellakseen itselleen Marvelin sarjakuvataiteilijoita. == Lähteet == Luokka:Yhdysvaltalaiset sarjakuvantekijät Luokka:Vuonna 1931 syntyneet Luokka:Elävät henkilöt
Leonel Suárez

Leonel Suárez (s. 1. syyskuuta 1987) on kuubalainen kymmenottelija. Viitattu 22.3.2016. Suárez sijoittui Pan-Amerikan kisoissa Rio de Janeirossa 2007 neljänneksi tuloksella 7936 pistettä. Pekingin olympialaisissa 2008 hän sai pronssia tuloksella 8527 pistettä. Seuraavana vuonna Suárez voitti Keski- Amerikan- ja Karibian-mestaruuden ennätyksellään 8654 pistettä ja ylsi hopealle Berliinin MM-kisoissa pistein 8640. Dohan sisäratojen MM-kilpailuissa 2010 hän oli seitsenottelun seitsemäs 5764 pisteellä. Suárez sai Daegun MM- kilpailuissa 2011 pronssia kymmenottelussa pistein 8501. Saman vuoden Pan- Amerikan kisoissa Guadalajarassa hän voitti kultaa pistein 8373. Lontoon olympialaisissa 2012 hän sai jälleen pronssia tuloksella 8523 pistettä. Moskovan MM-kilpailuissa 2013 hän sijoittui kymmenenneksi ja Rio de Janeiron olympialaisissa 2016 kuudenneksi. Hän keskeytti kymmenottelun Lontoon MM- kilpailuissa 2017. Suárezin otteluennätys keihäänheitossa 78,29 m on kautta aikain paras yli 8000 pisteen ottelusarjassa tehty keihästulos.Decathlon top 10 individual events (>7000 points), decathlon2000.com Hän on myös heittänyt olympialaisten kymmenottelun kaikkien aikojen pisimmän keihästuloksen 76,94 metriä. == Henkilökohtaiset ennätykset == :Lähde: IAAF === Ulkoradat === Laji Tulos Paikka Päivä 100 m 10,90 Peking 21.8.2008 400 m 47,65 Havanna 3.7.2009 1 500 m 4.16,70 Götzis 1.6.2008 110 m aj 14,12 Ratingen 22.6.2008 Korkeus 217 Havanna 7.3.2008 Seiväs 500 Berliini Kladno Daegu 20.8.2009 16.6.2011 28.8.2011 Pituus 752 Lontoo 8.8.2012 Kuula 15,20 Berliini 19.8.2009 Kiekko 47,32 Havanna 17.3.2011 Keihäs 78,29 Havanna 18.3.2016 Kymmenottelu 8654 AR Havanna 4.7.2009 === Sisäradat === Laji Tulos Paikka Päivä 60 m 7,11 Sevilla 21.2.2009 1 000 m 2.36,12 Tallinna 13.2.2010 60 m aj 7,90 Göteborg 2.2.2010 Korkeus 216 Tallinna 7.2.2009 Seiväs 485 Tallinna 13.2.2010 Pituus 724 Sevilla 21.2.2009 Kuula 14,29 Göteborg 2.2.2010 Seitsenottelu 5964 NR Tallinna 13.2.2010 AR = maanosan ennätys NR = maan ennätys == Lähteet == Luokka:Kuubalaiset yleisurheilun moniottelijat Luokka:Kuubalaiset olympiamitalistit Luokka:Vuonna 1987 syntyneet Luokka:Elävät henkilöt
YoungBloodZ

YoungBloodZ on yhdysvaltalainen Atlantasta kotoisin oleva rap -duo. Duoon kuuluvat J-Bo (oik. Jeffrey Ray Grigsby, syn. 4. lokakuuta 1977) ja Sean P (oik. Sean Paul, sun. 7. maaliskuuta 1979) (käyttänyt myös nimeä Sean Paul. Ei pidä kuitenkaan sekoittaa jamaikalaiseen reggae/dancehall -artistiin Sean Pauliin). Duo on julkaissut kolme studioalbumia ja yhden kokoelma-albumin. Duon suunnittelee uutta Bad Influence -nimistä studioalbumia. == Diskografia == ===Albumit=== *1999: Against Da Grain *2003: Drankin' Patnaz *2005: Ev'rybody Know Me *2009: Greatest Hits *TBA: Bad Influence ===Singlet=== Vuosi Single U.S. Hot 100 U.S. R&B; U.S. Rap Albumilta 1999 "U-Way (How We Do It)" - 46 3 Against Da Grain 2000 "85/Billy Dee (Interlude)" - - - 2002 "Cadillac Pimpin'" - 93 - Drankin' Patnaz 2003 "Damn!" (feat. Lil Jon) 4 2 1 "Lean Low" (feat. Backbone) - 94 - 2005 "Datz Me" (feat. Young Buck) - - - Ev'rybody Know Me "Presidential" (feat. Lil Jon) 81 26 20 2006 "Chop Chop" - 80 - == Aiheesta muualla == * Virallinen sivusto Luokka:Yhdysvaltalaiset duot Luokka:Yhdysvaltalaiset hip hop -yhtyeet